ai4bharat/Pralekha huggingface dataset:
पूर्वोत्तर क्षेत्र विकास मंत्रालय
केंद्रीय मंत्री डॉ जितेंद्र सिंह ने अमेजन संभव ऑनलाइन सम्मेलन' को संबोधित किया
पूर्वोत्तर क्षेत्र कोविड महामारी के उपरांत समूचे भारतीय उपमहाद्वीप का व्यवसायिक केंद्र बनकर उभरेगा: डॉ जितेंद्र सिंह
पूर्वोत्तरक्षेत्र विकास राज्यमंत्री , प्रधानमंत्री कार्यालय में राज्यमंत्री, कार्मिक, लोक शिकायत एवं पेंशन, परमाणु ऊर्जा और अंतरिक्ष मंत्री डॉक्टर जितेंद्र सिंह ने आज यहाँ कहा कि कोविड उपरांत की भारतीय अर्थव्यवस्था ऐसे क्षमता वाले क्षेत्रों का पता लगाएगी जिनका अब तक उपयुक्त इस्तेमाल नहीं किया गया है। ऐसे में उन क्षेत्रों की भूमिका अत्यंत महत्वपूर्ण हो जाती है। इसी क्रम में उन्होंने पूर्वोत्तर भारत के बाँस उद्योग का उदाहरण दिया और पूर्वोत्तर क्षेत्र के विशाल प्राकृतिक संसाधनों का उल्लेख किया।
'अनलॉकिंग इन्फनिट पॉसिबिलिटीज फॉर इंडिया’थीम पर आधारित'अमेजन संभव ऑनलाइन सम्मेलन' को संबोधित करते हुए डॉ. जितेंद्र सिंह ने कहा कि हर विषम परिस्थिति के साथ कुछ ना कुछ अच्छाई भी जुड़ी होती है और कोविड काल का यह एक सकारात्मक पहलू रहा कि इसने हमें नए क्षेत्रों, नई संभावनाओं, और नए संसाधनों की तरफ देखने को मजबूर किया, ताकि महामारी के कारण चरमराई अर्थव्यवस्था को फिर से पटरी पर लाने के लिए परिणाम मूलक उपाय किए जा सके। उन्होंने कहा कि इन परिस्थितियों के बीच भारत के पूर्वोत्तर क्षेत्र के पास समूचे भारतीय उपमहाद्वीप के लिए व्यवसाय के केंद्र के रूप में उभरने की प्रचुर संभावनाएं हैं।
अमेजन की नई पहल "नॉर्थईस्ट स्पॉटलाइट", की सराहना करते हुए डॉ जितेंद्र सिंह ने कहा कि यह इस बात का संकेत है कि भारत के व्यवसायिक जगत के लिए कोविड-19 के बाद की अर्थव्यवस्था में संभावनाएं कहाँ हैं। उन्होंने कहा कि जब देश भर के सभी ज्ञात और पारंपरिक संसाधन एवं क्षमताओं का दोहन हो चुका है या हो रहा है ऐसे में पूर्वोत्तर भारत के पास कुछ नया देने का अवसर है जो आने वाले समय में पूर्वोत्तर की भूमिका को अहम बनाने वाला है।
डॉक्टर जितेंद्र सिंह ने कहा कि सरकार उभरते परिदृश्य के प्रति अत्यंत गंभीर दृष्टिकोण से काम कर रही है। डॉ. जितेंद्र सिंह ने कहा कि इसी क्रम में 100 वर्ष से भी पुराने भारतीय वन अधिनियम में संशोधन कर देश में उगाये जाने वाले बांस को वन अधिनियम के बंधनों से मुक्त किया जा सके। इसके अलावा घरेलू बांस उत्पादों को बढ़ावा देने के क्रम में बांस के कच्चे माल के आयात पर आयात शुल्क में की वृद्धि की गई है।
डॉ जितेंद्र सिंह ने कहा कि कोविड-19 के उपरांत सभी पक्षों को और सभी नीति निर्माताओं को लघु एवं मध्यम व्यवसाय पर विशेष ध्यान देना होगा। साथ ही साथ हाल ही में शुरू किए गए या नए स्टार्टअप्स को भी टिकाऊ बनाने पर ध्यान केन्द्रित करना होगा। उन्होंने कहा कि कोविड-19 के कारण पटरी से उतरी सभी व्यवस्थाओं को वापस गति देने और व्यवस्थित करने के लिए संयुक्त पहल और संयुक्त उपक्रम अपरिहार्य हो गए हैं।
एमजी /एएम/ डीटी
(Visitor Counter : 215
संचार एवं सूचना प्रौद्योगिकी मंत्रालय
ट्राई ने सभी दूरसंचार सेवा प्रदाताओं को किसी भी बड़ी नेटवर्क कटौती  के बारे में उसे सूचित करने के लिए निर्देश जारी किया
ऐसा देखा गया है कि तकनीकी कारणों या प्राकृतिक आपदाओं के कारण दूरसंचार नेटवर्क के प्रमुख नेटवर्क कटौती की घटनाओं की रिपोर्ट दूरसंचार सेवा प्रदाताओं  द्वारा ट्राई को नहीं की जाती है। देश में दीर्घ अवधि के लिए ये प्रमुख नेटवर्क कटौतियां प्रभावित क्षेत्रों, विशेष रूप से सीमावर्ती और पर्वतीय क्षेत्रों, में सेवा की उपलब्धता या गुणवत्ता पर विपरीत प्रभाव डालती हैं।
प्रमुख नेटवर्क कटौतियों के मूल कारण को समझने और आवश्यकता पड़ने पर सेवा प्रदाताओं को स्थानीय अधिकारियों से उपयुक्त सहायता प्राप्त करने के लिए, प्राधिकरण ने जिला स्तर पर ऐसी किसी भी कटौती के बारे में जानकारी एकत्र करने का निर्णय लिया है।
उपरोक्त को ध्यान में रखते हुए, एक्सेस सेवा प्रदाताओं को निम्नलिखित रिपोर्ट करने के लिए निर्देश दिया गया है:
- किसी जिले  के समस्त उपभोक्ताओं को निरंतर चार घंटे से अधिक समय के लिए दूरसंचार सेवाओं को प्रभावित करने वाली प्रमुख नेटवर्क कटौतियों की सभी घटनाओं को उनके घटने के 24 घंटे के भीतर निर्देश में निर्दिष्ट किये गए प्रारूप में रिपोर्ट करने।
- इस तरह की प्रमुख नेटवर्क कटौतियों का मूल कारण और सेवाओं की बहाली 72 घंटे के भीतर उससे जुड़े सुधार के लिए की गई कार्रवाई के बारे में निर्देश में निर्दिष्ट किये गए प्रारूप में रिपोर्ट करने।
यह निर्देश तत्काल प्रभाव से लागू होगा।
रसायन एवं उर्वरक मंत्रालय
नेशनल फर्टिलाइजर्स लिमिटेड ने वित्त वर्ष 2018-19 के लिए भारत सरकार को 28.22 करोड़ रुपए का लाभांश दिया
नेशनल फर्टिलाइजर्स लिमिटेड  ने वित्त वर्ष 2018-19 के लिए भारत सरकार को 28.22 करोड़ रुपए का लाभांश दिया है।
कंपनी के अध्यक्ष और प्रबंध निदेशक श्री प्रमोद मिश्रा ने आज केंद्रीय रसायन और उर्वरक मंत्री श्री डी. वी. सदानंद गौडा को 28.22 करोड़ रुपए के लाभांश का चेक प्रदान किया। इस अवसर पर रसायन और उर्वरक सचिव श्री छबीलेंद्र राउल, मंत्रालय तथा एनएफएल के कई वरिष्ठ अधिकारी भी उपस्थित थे।
उल्लेखनीय है कि एनएफएल केंद्र सरकार को बेचे गए 490.58 करोड़ रुपए के शेयरों के बदले अब तक उसे कुल 1156.97 करोड़ रुपए का लाभांश दे चुकी है।
आर.के.मीणा/आरएनएम/एएम/एमएस/सीसी –3515
(Visitor Counter : 236
वाणिज्य एवं उद्योग मंत्रालय
कोंकण रेलवे कोल्हापुर-वैभववाड़ी रेलमार्ग का काम शीघ्र शुरू करेगा
इस मार्ग पर दस नए स्टेशन बनेंगे
कोंकण रेलवे ने देश के पश्चिमी हिस्से में महाराष्ट्र, गोवा और कर्नाटक को आपस में जोड़ दिया है
कोंकण रेलवे के 103 किलोमीटर लंबे वैभववाड़ी सेक्शन पर काम जल्दी ही शुरू होगा। यह फैसला नई दिल्ली मे आज वाणिज्य तथा उद्योग मंत्री सुरेश प्रभु की अध्यक्षता में हुई कोंकण रेलवे की समीक्षा बैठक में लिया गया। बैठक में रेलवे बोर्ड के अध्यक्ष, कोंकण रेलवे के अध्यक्ष और प्रबंध निदेशक तथा अन्य वरिष्ठ अधिकारी मौजूद थे। मंत्री महोदय ने इस अवसर पर कहा कि कोल्हापुर वैभववाड़ी रेल सेक्शन न केवल कोंकण रेलवे के लिए बल्कि संबंधित क्षेत्र और पूरे महाराष्ट्र की अर्थव्यवस्था के लिए लाभकारी होगा। इससे महाराष्ट्र का तटवर्ती क्षेत्र राज्य के पश्चिमी हिस्से से सीधे जुड़ जाएगा जिससे तटवर्ती क्षेत्र के बंदरगाहों का तेज विकास होगा तथा वहीं दूसरी ओर राज्य के भीतर से तटवर्ती क्षेत्रों तक सामानों की आवाजाही सुगम हो जाएगी।
मंत्री महोदय ने इस अवसर पर कहा कि भविष्य र्में राज्य का आर्थिक विकास राज्य के तटवर्ती क्षेत्रो का राज्य तथा देश के मुख्य हिस्सों से जुड़ने पर निर्भर करेगा।
कोंकण रेलवे के अध्यक्ष सह प्रबंध निदेशक ने मंत्री महोदय को बताया कि कोंकण क्षेत्र में और गांवों तथा छोटे शहरों के लिए रेल सेवाएं बढाने के लिए ही इस मार्ग पर नए नए स्टेशन बनाए जा रहे हैं। ऐसा पहला स्टेशन अगले साल जनवरी में बनकर तैयार हो जाएगा।
कोल्हापुर-वैभववाड़ी लाइन को रेल मंत्रालय की ओर से मंजूरी मिल चुकी है। इसके निमार्ण पर आने वाले खर्च का 50फीसदी हिस्सा भारतीय रेल वहन करेगी जबकि बाकी महाराष्ट्र सरकार देगी।
संस्कृति मंत्रालय
संस्कृति मंत्रालय ने ‘एक तारीख - एक घंटा’ के लिए स्वच्छता ही सेवा  पोर्टल पर ‘स्वच्छता के लिए श्रमदान’ पर एक अक्टूबर, 2023 के लिए विशेष कार्यक्रम बनाया
संस्कृति मंत्रालय और सभी 43 संगठनों ने एसएचएस पोर्टल पर एक अक्टूबर, 2023 को पूर्वाह्न 10.00 बजे के लिए स्वच्छता के लिए श्रमदान पर विशेष कार्यक्रम ‘ एक तारीख - एक घंटा ’ बनाया है। एसएचएस अभियान, 2023 के तहत स्वच्छता के बारे में संस्कृति मंत्रालय के अधीन सभी ब्यूरो, प्रभागों और सभी संगठनों को निर्देश जारी कर दिये गये हैं। जागरूकता को बढ़ावा देने के लिए भारतीय पुरातत्व सर्वेक्षण  के अधीन विभिन्न केंद्र संरक्षित स्मारकों   में चल रहे ध्वनि और प्रकाश शो के दौरान ‘स्वच्छता ही सेवा’ और थीम ‘कचरा मुक्त भारत’ का संदेश प्रदर्शित किया जा रहा है ।
एसएचएस पोर्टल पर कार्यक्रम बनाने के लिए आवासन और शहरी कार्य मंत्रालय  द्वारा ऑनलाइन प्रशिक्षण आयोजित किया गया। इसके बाद संस्कृति मंत्रालय द्वारा आंतरिक बैठक की गयी, जिसमें संगठनों के सभी नोडल अधिकारी शामिल हुए। प्रतिभागियों को एक अक्टूबर, 2023 के लिए एसएचएस विशेष कार्यक्रम के लिए कार्यक्रम बनाने का प्रशिक्षण दिया गया और उन्हें विशेष अभियान 3.0 के अन्य घटकों के बारे में भी जानकारी दी गयी।
संगठनों से यह भी अनुरोध किया गया कि वे प्रारंभिक चरण 15 से 30 सितंबर के दौरान निर्धारित प्रोफार्मा में सरकारी कार्यालयों  में लंबित मामलों को कम करने के लिए पैरामीटर के हिसाब से लक्ष्य प्रदान करें, जिसे दो से 31 अक्टूबर, 2023 तक क्रियान्वयन चरण का लक्ष्य रखा जाएगा। इसके अलावा, उनसे भौतिक और ई-फ़ाइलों की रिकॉर्डिंग/ स्क्रैप निस्तारण / राजस्व और स्थान के उपयोग और सर्वोत्तम प्रथाओं को अपनाने का विवरण उपलब्ध करने का भी आग्रह किया गया।
दिनांक 25.09.2023 को शाम 4.00 बजे वीडियो कांफ्रेंसिंग के माध्यम से संस्कृति मंत्रालय के वरिष्ठ अधिकारियों एवं संगठन प्रमुखों की बैठक आयोजित की गई। स्वच्छता कार्य योजना और सर्वोत्तम प्रथाओं की पहचान के मुद्दे पर चर्चा की गई। साथ ही दो से 31 अक्टूबर, 2023 तक क्रियान्वयन चरण के दौरान लक्ष्यों के क्रियान्वयन के लिए प्रारंभिक कार्य का जायजा लिया गया। इसके अलावा प्रमुख भारतीय पुरातत्व सर्वेक्षण  से जुड़े स्मारक स्थलों पर सफाई अभियान भी संचालित किया जाता है।
सूचना और प्रसारण मंत्रालय
भारत छोड़ो आंदोलन की जयंती पर श्री प्रकाश जावड़ेकर ने राष्ट्रपति को गांधी एल्बम भेंट किया
राष्ट्रपति ने महात्मा गांधी की 150वीं जयंती के समारोह में सक्रिय रूप से भाग लेने के लिए सरकारी कर्मचारियों से आग्रह किया
गांधी एल्बम में भारत के स्वतंत्रता संग्राम की झांकी है : श्री प्रकाश जावड़ेकर
(सूचना एवं प्रसारण मंत्री श्री प्रकाश जावड़ेकर ने आज राष्ट्रपति भवन में भारत छोड़ो आंदोलन की जयंती पर राष्ट्रपति श्री राम नाथ कोविंद को “महात्मा गांधी : चित्रमय जीवन गाथा” नामक पुस्तक भेंट की। इस पुस्तक में 550 तस्वीरों के जरिये महात्मा गांधी के जीवन और उनके समय की सचित्र कहानी प्रस्तुत की गई है। इस पुस्तक को सूचना एवं प्रसारण मंत्रालय के अधीन प्रकाशन विभाग ने छापा है।
पुस्तक का संक्षिप्त परिचय
पुस्तक में दुर्लभ तस्वीरों के जरिये महात्मा गांधी के जीवन और उनके समय को विस्तार के साथ पेश किया गया है। इसमें एक अंतर्मुखी और शर्मीले बालक से लेकर महात्मा गांधी के शुरूआती वर्षों और शिक्षा तथा दक्षिण अफ्रीका में उनके ‘महात्मा’ बनने तक की दास्तान दी गई है। सत्य के साथ उनके प्रयोग सहित 20वीं शताब्दी में सघन भारतीय स्वतंत्रता संग्राम में उनकी भूमिका विस्तार के साथ बताई गई है। पहली बार पुस्तक के हिंदी संस्करण को निकाला गया है ताकि यह पुस्तक बड़े पैमाने पर पाठकों तक पहुंच सके।
इस पुस्तक का अंग्रेजी संस्करण पहली बार 1970 में छापा गया था। इसमें महात्मा गांधी पहली पुण्यतिथि के अवसर पर जनवरी, 1949 में राजघाट पर आयोजित सर्वोदय दिवस प्रदर्शनी की तस्वीरें शामिल हैं। राष्ट्रीय गांधी संग्रहालय द्वारा प्राप्त तस्वीरों के आधार पर नए हिंदी संस्करण सहित इस धरोहर प्रकाशन को बेहतर डिजाइन और गुणवत्ता के साथ दोबारा मुद्रित किया गया है।
श्री प्रकाश जावड़ेकर ने राष्ट्रपति को #गांधी150 समारोह के बारे में सूचना एवं प्रसारण मंत्रालय के प्रयासों से अवगत कराया
श्री प्रकाश जावड़ेकर ने राष्ट्रपति को पुस्तक की रूपरेखा प्रस्तुत करते हुए बताया कि इन अल्बमों में भारत के स्वतंत्रता संग्राम की झांकी मौजद है। उन्होंने राष्ट्रपति को महात्मा गांधी की 150वीं जयंती मनाए जाने के बारे में सूचना एवं प्रसारण मंत्रालय के प्रयासों से अवगत कराया। मंत्रालय का दायित्व सिर्फ उसके अपने प्रयासों तक ही सीमित नहीं है, बल्कि वह अपने मीडिया इकाइयों के जरिये सरकार के अन्य मंत्रालयों के प्रयासों को भी रेखांकित कर रहा है, ताकि लोगों तक कारगर पहुंच हो सके।
श्री जावड़ेकर ने महात्मा गांधी की रचनाओं के संकलन के बारे में भी राष्ट्रपति को अवगत कराया, जिसका ई-संस्करण भी उपलब्ध है। महात्मा गांधी की 150वीं जयंती के उपलक्ष्य में प्रकाशन विभाग ने 20 से अधिक पुस्तकों और 50 ई-पुस्तकों का प्रकाशन किया है, जिसमें कस्तूरबा गांधी पर भी एक पुस्तक शामिल है। राष्ट्रपति श्री राम नाथ कोविंद ने महात्मा गांधी के मूल्यों और आदर्शों के प्रचार के लिए सूचना एवं प्रसारण मंत्रालय के प्रयासों की प्रशंसा की। उन्होंने अधिकारियों से कहा कि इस वर्ष गांधी जयंती के सप्ताह भऱ पहले से अपने प्रयासों में और तेजी लाएं। उन्होंने महात्मा गांधी की 150वीं जयंती के समारोह में सक्रिय रूप से भाग लेने के लिए सरकारी कर्मचारियों से आग्रह किया।
टीम डीपीडी ने राष्ट्रपति से भेंट की
सूचना एवं प्रसारण सचिव श्री अमित खरे ने इन पुस्तकों के प्रकाशन में सहयोग करने वाले प्रकाशन विभाग की प्रधान महानिदेशक डॉ. साधना राउत, निदेशक श्री राजेन्द्र भट्ट, संयुक्त निदेशक श्री वी.के. मीणा और डिजाइनर श्री नीरज सहाय का परिचय राष्ट्रपति से कराया।
सड़क परिवहन एवं राजमार्ग मंत्रालय
एनएचएआई ने ग्लोबल नेविगेशन सैटेलाइट सिस्टम आधारित टोल पर कार्यशाला आयोजित की
एनएचएआई ने भारत में टोल पर आधारित ग्लोबल नेविगेशन सेटलाइट सिस्टम  पर एक दिवसीय हितधारक परामर्श कार्यशाला का आयोजन किया। इस कार्यशाला का आयोजन जीएनएसएस आधारित टोल प्रणाली के विभिन्न पहलुओं पर विभिन्न औद्योगिक विशेषज्ञों और हितधारकों से जानकारी और सुझाव लेने के उद्देश्य से किया गया था। यह कार्यशाला जीएनएसएस तकनीक पर आधारित है जो भारत में फ्री-फ्लो टोल प्रणाली के लिए भविष्य के रोडमैप की रणनीति बनाने और उसे तैयार करने में मदद करेगी।
महत्वपूर्ण सरकारी विभागों, इसरो, एनआईसी, और उद्योगपतियों जैसे वाहन निर्माता, एआईएस-140 ऑन-बोर्ड यूनिट  निर्माताओं, वैश्विक जीएनएसएस सेवा प्रदाताओं, बैंकों, भुगतान एग्रीगेटर्स / गेटवे सेवा प्रदाताओं सहित विभिन्न हितधारकों को जीएनएसएस आधारित टोल प्रणाली पर विचार-विमर्श के लिए आमंत्रित किया गया था। सलाहकारों और उद्योग के विशेषज्ञों के साथ जीएनएसएस आधारित टोल प्रणाली के लिए विश्व स्तर की सर्वोत्तम कार्य प्रणालियों पर सत्र और प्रस्तुतियां आयोजित की गईं, दिल्ली-मुंबई कॉरिडोर पर एनएचएआई द्वारा निकाले गए आरंभिक निष्कर्षों और जीएनएसएस वास्तुकला के विभिन्न पहलुओं, निपटान भुगतान प्रक्रिया, प्रस्तावित प्रवर्तन उपायों और कानूनी ढांचे की आवश्यकताओं पर भी चर्चा की गई।
इस अवसर पर सड़क परिवहन और राजमार्ग मंत्रालय के सचिव, श्री गिरिधर अरमाने ने कहा कि "जीएनएसएस आधारित टोल प्रणाली में शामिल विभिन्न मुद्दों पर चर्चा करने और सुझाव मांगने के लिए हितधारक परामर्श महत्वपूर्ण है। हमें यह सुनिश्चित करना होगा कि टोल संग्रह की प्रक्रिया निर्बाध हो। इस उद्देश्य को प्राप्त करने के लिए, हमारे पास एक प्रौद्योगिकी ढांचा होना चाहिए जो हमें एक कुशल तरीके से संचालन में सक्षम बनाए, जो विभिन्न हितधारकों के लिए किफायती और उन्हें स्वीकार्य हो। ”
अपने संबोधन में एनएचएआई की अध्यक्ष श्रीमती अलका उपाध्याय ने कहा, "हमें इस सत्र का आयोजन करने और हितधारकों के साथ विचार-विमर्श करते हुए खुशी हो रही है कि भारत में जीएनएसएस आधारित टोल पर आगे क्या हो सकता है। यह सत्र दुनिया के अन्य हिस्सों से आए विशेषज्ञों से जानकारी हासिल करने और देश भर में जीएनएसएस आधारित टोल की योजना बनाने और इसे लागू करने में आने वाली विभिन्न चुनौतियों का समाधान करने में हमारी मदद करेगा।”
प्रस्तावित जीएनएसएस प्रौद्योगिकी-आधारित टोल प्रणाली में, एनएच वाला क्षेत्र में बाड़ लगी होगी और इसमें वर्चुअल टोल पॉइंट शामिल होंगे। जब भी जीएनएसएस ओबीयू लगा कोई वाहन इस वर्चुअल टोल पॉइंट से गुज़रेगा, तो यात्रा की गई दूरी की जानकारी एनएवीआईसी, जीपीएस आदि जैसे अनेक समूहों से सेटलाइट सिगनल के आधार पर की जाएगी और लागू शुल्क की गणना केन्द्रीय जीएनएसएस सॉफ्टवेयर सिस्टम द्वारा की जाएगी और ओबीयू से जुड़े उपयोगकर्ताओं के बैंक खाते से काट ली जाएगी।
रक्षा मंत्रालय
रक्षा मंत्री श्री राजनाथ सिंह ने 88वें वायु सेना दिवस पर योद्धाओं को बधाई दी
रक्षा मंत्री श्री राजनाथ सिंह ने आज यहां भारतीय वायु सेना  के 88वें वायु सेना दिवस-2020 के अवसर पर योद्धाओं और उनके परिवारों को शुभकामनाएं दी हैं। उन्होंने एक संदेश में कहा, "अस्सी-आठ साल का समर्पण, त्याग और उत्कृष्टता भारतीय वायुसेना की यात्रा को चिह्नित करता है जो आज के समय के साथ तालमेल करने के लिए दुर्जेय बल है।"
रक्षा मंत्री ने कहा कि राष्ट्र को अपने महिला और पुरुष सैन्यकर्मियों के नीले रंग पर गर्व है और साथ ही राष्ट्र भारतीय वायुसेना की प्रगति को सलाम करता है क्योंकि यह चुनौतियों का सामना करने और प्रतिकूल परिस्थितियों के लिए तैयार है। राजनाथ सिंह ने ट्वीट किया, “हम आधुनिकीकरण और स्वदेशीकरण के माध्यम से भारतीय वायुसेना की लड़ाकू क्षमता को बढ़ाने के लिए प्रतिबद्ध हैं।”
रक्षा मंत्री ने यह विश्वास भी जताया कि जो कुछ भी हो भारतीय वायुसेना हमेशा राष्ट्र के आसमान पर पहरा देती है। उन्होंने कहा, “यहां आपके नीले आसमान में और हमेशा खुश रहने की कामना करते हैं।”
एमजी/एएम/वीएस/डीसी
(
विज्ञान एवं प्रौद्योगिकी मंत्रालय
सीएसआईआर-एनआईएससीपीआर ने जैविक इलेक्ट्रॉन माइक्रोस्कोपी और नैनोबायोटेक्नोलॉजी पर इंडियन जर्नल ऑफ बायोकैमिस्ट्री एंड बायोफिज़िक्स का विशेष अंक प्रकाशित किया
भारत सरकार की पहल “आजादी का अमृत महोत्सव” और जी20 के भाग के रूप में इंडियन जर्नल ऑफ बायोकैमिस्ट्री एंड बायोफिजिक्स , सीएसआईआर-नेशनल इंस्टीट्यूट ऑफ साइंस कम्युनिकेशन एंड पॉलिसी रिसर्च , नई दिल्ली ने एनाटॉमी विभाग, अखिल भारतीय आयुर्विज्ञान संस्थान, नई दिल्ली के साथ मिलकर भारतीय संदर्भ में “जैविक इलेक्ट्रॉन माइक्रोस्कोपी और नैनोबायोटेक्नोलॉजी” विषय पर एक विशेष अंक प्रकाशित किया। भारत में एक अग्रणी सार्वजनिक रूप से वित्त पोषित विज्ञान प्रकाशन संस्थान के रूप में, सीएसआईआर-एनआईएससीपीआर विभिन्न एसटीआई विषयों में 16 जर्नल प्रकाशित करता है और उन सभी को साइंस साइटेशन इंडेक्स , स्कोपस, एनएएएस और यूजीसी केयर जैसी प्रतिष्ठित राष्ट्रीय/अंतर्राष्ट्रीय एजेंसियों द्वारा अनुक्रमित किया जाता है।
बायोकैमिस्ट्री, बायोफिज़िक्स और बायोटेक्नोलॉजी के विषय क्षेत्र में आईजेबीबी एक प्रमुख मासिक सहकर्मी-समीक्षित शोध पत्रिका है, जो 1.4 के जेआईएफ स्कोर के साथ सभी विषयों में प्रकाशित सीएसआईआर-एनआईएससीपीआर पत्रिकाओं में पहले स्थान पर है। प्रतिष्ठित राष्ट्रीय/अंतर्राष्ट्रीय विशेषज्ञों के साथ हाल ही में पुनर्गठित संपादकीय बोर्ड के सक्षम मार्गदर्शन और सक्रिय समर्थन से पत्रिका दुनिया भर के शोधकर्ताओं और शिक्षाविदों का अच्छा-खासा ध्यान आकर्षित कर रहा है। इस विशेष अंक  में 6 मूल शोध पत्र हैं जो विषय क्षेत्र में प्रतिष्ठित शोधकर्ताओं द्वारा योगदान किए गए जैविक इलेक्ट्रॉन माइक्रोस्कोपी और नैनोबायोटेक्नोलॉजी में उभरते रुझानों को कवर करते हैं।
लेख में शामिल हैं  फेदर प्रोटीन हाइड्रोलाइज़ेट ने सिल्वर नैनोकणों के संश्लेषण की मध्यस्थता और सिल्वर नैनोकण-उपचारित रेशमी कपड़े की रोगाणुरोधी क्षमता का आकलन;  गंभीर कोविड-19 वाले अप्लास्टिक एनीमिया रोगियों में फेफड़ों के टाइप II न्यूमोसाइट्स पर असामान्य अल्ट्रास्ट्रक्चर विशेषताएं;  नेफ्रोटॉक्सिसिटी के शुरुआती लक्षणों वाले फ्लोरोसिस रोगियों में मूत्र संबंधी एक्सोसोम अलगाव;  एनाबैंटिफोर्मिस मछलियों में धनु की अल्ट्रास्ट्रक्चरल विविधताएं;  एंड्रोग्राफिस पैनिकुलता जलीय अर्क के साथ संयुग्मित जैवसंश्लेषित जिंक ऑक्साइड नैनोकणों की इन विट्रो लार्विसाइडल, एंटीऑक्सिडेंट और डीएनए बाइंडिंग गतिविधि; और  सूजन, हड्डी के विनाश और रोग की गंभीरता से जुड़े सोरायसिनिन कोलेस्टीटोमा का अपग्रेडेशन।
इस विशेष अंक का प्रकाशन सीएसआईआर-एनआईएससीपीआर, नई दिल्ली की निदेशक प्रोफेसर रंजना अग्रवाल के गहरे समर्थन और क्षेत्र के विश्व स्तर पर प्रसिद्ध विशेषज्ञों वाले नवगठित संपादकीय बोर्ड के सक्षम मार्गदर्शन में हुआ। इसमें प्रोफेसर स्टीफन दिमित्रोव  और डॉ. डीएन राव  शामिल हैं। साथ ही, डॉ. एनके प्रसन्ना, वैज्ञानिक संपादक, आईजेबीबी द्वारा की गई पहल और श्री आरएस जयसोमू, डॉ. जी महेश, डॉ. मेहर वान  से आवश्यक प्रोत्साहन मिलने की वजह से यह संभव हो पाया।इस अंक के सफल समयानुकूल प्रकाशन के लिए लेखकों, समीक्षकों के योगदान और सीएसआईआर-एनआईएससीपीआर की प्रिंट प्रोडक्शन टीम द्वारा प्रदान किया गया तकनीकी समर्थन विशेष उल्लेख के योग्य है।
कृषि एवं किसान कल्याण मंत्रालय
केंद्रीय कृषि मंत्री श्री तोमर और सस्काचेवान,कनाडा के प्रीमियर श्री स्कॉट के बीच बैठक
केंद्रीय कृषि एवं किसान कल्याण मंत्री श्री नरेंद्र सिंह तोमर और सस्काचेवान, कनाडा के प्रीमियर श्री स्कॉट मो के बीच आज नई दिल्ली में मुलाकात हुई। श्री स्कॉट के साथ कनाडाई प्रतिनिधिमंडल भी आया था। कृषि मंत्री ने प्रतिनिधिमंडल का स्वागत करते हुए भारत व कनाडा के बीच पुराने और मैत्रीपूर्ण संबंधों का उल्लेख किया, जो लोकतंत्र, बढ़ते आर्थिक जुड़ाव, नियमित उच्चस्तरीय चर्चा व लंबे समय से चले आ रहे लोगों के बीच संबंधों के साझा मूल्य प्रदर्शित करता है।
कृषि मंत्री श्री तोमर ने दोनों देशों के बीच कृषि व संबद्ध क्षेत्रों पर 2009 में हस्ताक्षरित समझौता ज्ञापन का उल्लेख किया और संयुक्त कार्य समूह की बैठकों के माध्यम से इसके कार्यान्वयन पर संतोष व्यक्त किया। उन्होंने प्रतिनिधिमंडल को बताया कि अंतरराष्ट्रीय मिलेट वर्ष 2023 के मद्देनजर, भारत 18 मार्च 2023 को नई दिल्ली में एक अंतरराष्ट्रीय मिलेट सम्मेलन आयोजित कर रहा है, जिसमें प्रधानमंत्री श्री नरेंद्र मोदी की गरिमामयी उपस्थिति होगी। उन्होंने इस सम्मेलन में भाग लेने के लिए श्री स्कॉट मो को निमंत्रण भी दिया।
दोनों नेताओं ने जी-20 में भारत की मौजूदा अध्यक्षता के बारे में भी बात की। कृषि मंत्री ने जी-20 बैठकों के लिए भारत की तैयारियों व कार्यक्रमों के बारे में बताया और इन वैश्विक आयोजनों के लिए कनाडा के सक्रिय सहयोग और समर्थन का आग्रह किया।
श्री स्कॉट मो ने बैठक के लिए कृषि मंत्री को धन्यवाद दिया और कृषि संबंधी चुनौतियों में भारत व सस्काचेवान के बीच समानता के बारे में बताया। उन्होंने कृषि, खाद्य सुरक्षा, उद्योगों, प्रौद्योगिकियों आदि में सस्काचेवान, कनाडा में की गई पहलों एवं विकास के बारे में बताया। उन्होंने उल्लेख किया कि उनके कृषि मंत्री का एक प्रतिनिधिमंडल हाल ही में भारत आया था और सस्काचेवान का एक तकनीकी प्रतिनिधिमंडल भी अगले सप्ताह भारत का दौरा कर रहा है।
दोनों नेताओं ने एक-दूसरे के साथ और विश्व की खाद्य सुरक्षा सुनिश्चित करने के लिए कृषि सहित सभी क्षेत्रों में मिलकर काम करने की अपनी प्रतिबद्धता दोहराई।
सड़क परिवहन एवं राजमार्ग मंत्रालय
नागपुर में विश्व रिकॉर्ड- सिंगल कॉलम पियर्स पर समर्थित मेट्रो रेल और फ्लाईओवर हाईवे के साथ सबसे लंबे डबल डेकर मार्ग सेतु  का निर्माण
केंद्रीय सड़क परिवहन और राजमार्ग मंत्री श्री नितिन गडकरी ने ट्वीट्स की एक श्रृंखला में जानकारी देते हुए कहा कि विश्व रिकॉर्ड की संख्या में एक और नामांकन जुड़ गया है! सिंगल कॉलम पियर्स पर समर्थित मेट्रो रेल और फ्लाईओवर हाईवे के साथ सबसे लंबे डबल डेकर मार्ग सेतु  के निर्माण के लिए नागपुर में विश्व रिकॉर्ड हासिल करने के लिए महाराष्ट्र मेट्रो टीम और एनएचएआई टीम को हार्दिक बधाई।
मंत्री महोदय ने कहा कि नागपुर में डबल डेकर मार्ग सेतु पर अधिकतम मेट्रो स्टेशनों  के निर्माण को एशिया बुक ऑफ रिकॉर्ड्स और इंडिया बुक ऑफ रिकॉर्ड्स द्वारा मान्यता दी गई है, यह वास्तव में संपूर्ण देश के लिए गर्व का क्षण है।
श्री गडकरी ने दिन-रात अथक परिश्रम करके इस कल्पना को साकार रूप देने वाले असाधारण अभियंताओं, अधिकारियों और श्रमिकों को धन्यवाद दिया। उन्होंने कहा कि इस तरह का विकास प्रधानमंत्री श्री नरेन्द्र मोदी सरकार द्वारा नये भारत में विश्व स्तरीय बुनियादी ढांचे के निर्माण के लिए किए गए वायदे की पूरा करना है।
स्वास्थ्य एवं परिवार कल्याण मंत्रालय
भारत में टीकाकरण कवरेज 74.38 करोड़ से अधिक हुआ
स्वस्थ्य होने की वर्तमान दर 97.54 प्रतिशत
पिछले 24 घंटों में 27,254 नए मामले दर्ज किये गए
भारत में सक्रिय मामलों  की संख्या कुल मामलों का 1.13 प्रतिशत
पिछले 80 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 53,38,945 वैक्सीन की खुराक देने के साथ, भारत का कोविड-19 टीकाकरण कवरेज आज सुबह 7 बजे तक अनंतिम रिपोर्टों के अनुसार 74.38 करोड़  से अधिक हो गया। इन उपलब्धि को 75,64,949 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,64,261
|
|
दूसरी खुराक
|
|
85,98,485
|
|
एफएलडब्ल्यू
|
|
पहली खुराक
|
|
1,83,37,884
|
|
दूसरी खुराक
|
|
1,40,44,281
|
|
18-44 वर्ष आयु समूह
|
|
पहली खुराक
|
|
29,92,22,651
|
|
दूसरी खुराक
|
|
4,37,98,076
|
|
45-59 वर्ष आयु समूह
|
|
पहली खुराक
|
|
14,37,03,736
|
|
दूसरी खुराक
|
|
6,31,16,459
|
|
60 वर्ष से अधिक आयु
|
|
पहली खुराक
|
|
9,32,06,216
|
|
दूसरी खुराक
|
|
4,94,45,594
|
|
कुल
|
|
74,38,37,643
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 37,687 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,24,47,038 हो गई है।
परिणामस्वरूप, भारत में स्वस्थ होने की दर 97.54% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 78 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 27,254 नए मामले सामने आए।
वर्तमान में सक्रिय मामले 3,74,269 हैं। वर्तमान में यह सक्रिय मामले देश के कुल पुष्टि वाले मामलों का 1.13% हैं।
देश भर में जाँच क्षमता का विस्तार जारी है। पिछले 24 घंटों में कुल 12,08,274 जाँच की गई हैं। भारत ने अब तक कुल 54.30 करोड़  जाँच की गई हैं।
देश भर में जाँच क्षमता को बढ़ाया गया है, पिछले 80 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.11 प्रतिशत बनी हुई है। दैनिक रूप से पुष्टि वाले मामलों की दर 2.26 प्रतिशत है। दैनिक रूप से पुष्टि वाले मामलों की दर लगातार पिछले 14 दिनों से 3 प्रतिशत से कम और 97 दिनों से दैनिक 5 प्रतिशत से नीचे बनी हुई है।
विदेश मंत्रालय
भारत की जी20 अध्यक्षता: विकास कार्य समूह  की तीसरी बैठक
गोवा में तीसरी डीडब्ल्यूजी बैठक के दौरान आयोजित महिला-नेतृत्व विकास पर प्रदर्शनी 
महिला एवं बाल विकास मंत्रालय ने विदेश मंत्रालय के सहयोग से गोवा में जी20 विकास कार्य समूह की तीसरी बैठक के दौरान, भारत की महिलाओं के नेतृत्व वाली पहलों को प्रदर्शित करने वाली एक प्रदर्शनी का आयोजन किया है। इसका मूल विषय है "इको" - यानी  सुरक्षित जलवायु और स्वास्थ्य के साथ अर्थव्यवस्था अधिक अवसरों की ओर ले जाती है। विषय "इको - महिलाओं के नेतृत्व वाले विकास के प्रभाव और सतत विकास में इसकी महत्वपूर्ण भूमिका को दर्शाता है।
नेशनल इंस्टीट्यूट ऑफ फैशन टेक्नोलॉजी द्वारा सुसज्जित, प्रदर्शनी ने महिलाओं के नेतृत्व के महत्व पर प्रकाश डाला कि कैसे "महिलाओं के नेतृत्व में विकास" महिला-पुरुष आधारित न्यायपूर्ण और टिकाऊ भविष्य की आधारशिला है। प्रदर्शनी वैश्विक आर्थिक विकास और सतत विकास लक्ष्यों , विशेष रूप से एसडीजी 5 को प्राप्त करने में महिलाओं की महत्वपूर्ण और अपरिहार्य भूमिका के प्रभाव को दर्शाती है।
महिला उद्यमियों द्वारा परिकल्पित, डिजाइन और निर्मित उत्पाद, जैसे हथकरघा और टेक्सटाइल के सामान; हस्तशिल्प; चाय, मसाले, आयुर्वेदिक उत्पाद और बाजरा आधारित खाद्य उत्पाद प्रदर्शनी में प्रदर्शित किए गए। इस कार्यक्रम के अन्य मुख्य आकर्षण में महिलाओं के खिलौने बनाने, बुनाई करने, प्रौद्योगिकी आदि के साथ काम करने, कारीगरों द्वारा लाइव प्रदर्शन का 3डी होलोग्राम के साथ एक व्यापक डिजिटल अनुभव, परीक्षण का स्थान; और आयुर्वेदिक डॉक्टरों द्वारा प्रकृति की जांच, शामिल था।
भारत के विभिन्न राज्यों की महिला प्रतिनिधि, राष्ट्रीय कौशल विकास निगम, वस्त्र मंत्रालय, एपीडा, टी बोर्ड, स्पाइस बोर्ड, अंबी उद्योगिनी प्रतिष्ठान, यून्नति फाउंडेशन, कल्याणशास्त्र, महिला स्वयं सहायता समूह, और महिलाओं के नेतृत्व वाले स्टार्ट-अप और उद्यम -जैसे सी6, जल सखी और डिजिटल सखी- ने प्रदर्शनी में भाग लिया।